jkorsvik/nowiki_second_scrape_merged huggingface dataset:
Pan Africanist Congress

Pan Africanist Congress, senere kalt Pan Africanist Congress of Azania  eller PAC var en del av den sørafrikanske frigjøringsbevegelsen og er i dag et mindre sørafrikansk parti. 


== Historie ==
PAC ble grunnlagt i 1959 av utbrytere fra African National Congress (ANC). ANC planla en samarbeid med kommunister og andre grupper som ved siden av svarte også omfattet hvite og fargede, for det meste fra South African Comunist Party, (SACP). Dette samarbeidet manifesterte seg i en avtale mellom de forskjellige grupper, den såkalte Freedom Charter. Utbryterne, som dannet PAC, ønsket en svart nasjonalistisk og klarere konfronterende linje mot de hvite. 
PAC ble ledet av en av ANCs fremste ledere, Robert Sobukwe. Den 21. mars 1960 holdt PAC en ikke-voldelig demonstrasjon i townshipen Sharpeville. Politiet skjøt mot demonstrantene og 69 mennesker ble drept og 186 mennesker såret, de fleste viste seg å være skutt i ryggen. Hendelsen er kjent som Sharpeville-massakren. 
Sørafrikanske myndigheter benyttet massakren som påskudd til å forby både PAC og ANC. Sobukwe led en av de verste skjebnene til noen av anti-apartheid forkjemperne. Han ble arrestert sammen med ANCs ledelse og plassert på Robben Island. Han ble løslatt i 1968, men ble nektet å forlate fengselsøyen. Han døde ti år senere etter å ha levd ensom i en hytte uten annen menneskelig kontakt enn med sine hvite fangevoktere. PAC som politisk parti overlevde hele forbudstiden i eksil, men smuldret langsomt opp uten sin karismatiske leder. 


== PAC i dag ==
I 1990 ble partiet legalisert sammen med ANC. I 1994 ble partiet representert i parlamentet, men har siden vært preget av indre splid, og har dermed ikke blitt det opposisjonspartiet mange trodde det ville bli. Under parlamentsvalget i 2009 fikk det under 0,5% av stemmene.


== Eksterne lenker ==
Offisielt nettsted 
Offisielt nettsted 
(nl) Offisielt nettsted 
(en) Pan Africanist Congress of Azania – kategori av bilder, video eller lyd på Commons
Tolvfingertarm

Tolvfingertarmen (duodenum) utgjør de første 25-30 cm av tynntarmen og er den delen av fordøyelsessystemet som ligger direkte etter magesekken. Maten blir gjennom en sterk ringmuskel, kalt portneren, sluppet inn i tolvfingertarmen i små porsjoner fra magesekken. 
I tolvfingertarmen blir maten nøytralisert av bukspyttet som sendes ut fra bukspyttkjertelen. Bukspyttet inneholder enzymer som spalter karbohydrater, proteiner og fett. Galleblæren sender også galle til tolvfingertarmen som finfordeler fettet slik at enzymene fra bukspyttet kan komme lettere til.
FMS

FMS er en forkortelse for blant annet: 

Forsvarets mediesenter, det tidligere navnet på avdelingen Forsvaret kommunikasjon, som ivaretar det overordnede ansvaret for Forsvarets håndtering av media og medier.
Fana medisinske senter, offentlig godkjent privat sykehus som ble stiftet 5. juni 1999.
Gainesville (Florida)

Gainesville er den største byen og administrasjonssenteret i fylket Alachua County i Florida i USA. Gainesville er mest kjent som hjemstedet til University of Florida, USAs fjerde største universitetet. Santa Fe Community College, et av USAs største community college, befinner seg også i Gainesville.
Byen hadde i 2012 et estimert folketall på 126 047 innbyggere.
Byen dekker et totalt areal på 127,2 km², hvorav 124,8 km² er land, og 2,4 km² er vann. Det totale arealet består av 1,87 % vann.
Per år 2000 var den årlige gjennomsnittsinntekten for en husholdning her 28 164 dollar. 26,7 % av befolkningen levde under fattigdomsgrensen.


== Eksterne lenker ==
(en) Offisielt nettsted 
(en) Gainesville, Florida – kategori av bilder, video eller lyd på Commons 
(en) Gainesville, Florida – galleri av bilder, video eller lyd på Commons
Durakkord

En durakkord er en akkord bestående av en grunntone, en stor ters og en ren kvint. 
Den skiller seg fra mollakkord ved at durakkorden har en stor ters der mollakkorden har en liten ters. Hvis grunntonen er tonen C, består akkorden (i grunnstilling) av tonene C, E og G. Første omvending av denne C-durakkorden er tonene E, G og C. Andre omvending er G, C og E.
Ettersom intervallet mellom stor ters og ren kvint er en liten ters, kan en betrakte en durakkord som en akkord bestående av en stor ters (f.eks. C til E) med en liten ters (E til G) over. Til sammenligning består en mollakord av en liten ters med en stor ters over.


== Se også ==
Dur
Moll
Mollakkord
Markeringsspråk

Et markeringsspråk (engelsk markup language) eller oppmerkingsspråk kombinerer tekst og ekstra informasjon om teksten (for eksempel kursiv, fet type, hyperlenke eller andre formateringer). Den ekstra informasjonen, for eksempel informasjonen om tekstens struktur og oppsett, blir uttrykt ved bruk av markering, som er innlemmet i hovedteksten. Det mest kjente markeringsspråket er Hypertext Markup Language (HTML), et av grunnlagene i World Wide Web.
Peter Kaensche

Peter Kaensche (født 27. mars 1980) er en norsk profesjonell golfspiller. Han har spilt golf siden 1994/95 og gått på Norges Toppidrettsgymnas. Hjemmeklubbene hans har vært Groruddalen GK, Hauger Golfklubb,  Losby Golfklubb og nå Miklagard Golfklubb.Som amatør ble det flere seire, blant annet vinner av Norsk Junior Tour i 1996, norgesmester individuelt i 1999 og norgesmester for lag flere ganger, både som amatør og proff i årene: 2005, 2006, 2008 og 2018.
Kaensche ble profesjonell golfspiller i 2001 med HPC +3, etter å ha vært en del av det norske landslaget i 6 år. Han spilte seg til fast plass på European Challenge Tour  i 2004 via Nordic League (Telia Tour, Ecco Tour) og beholdt plassen der i 7 år, til og med 2010. Han har også spilt flere European Tour turneringer, samt hatt fulle spillerettigheter på Sunshine Tour, hvor beste plassering var 4.-plass i Dimention Data, Sun City 2008. Beste plassering på OoM European ChallengeTour var i 2007 med nr. 47 og som best ca. 500 i verden.Noen banerekorder: 63 slag i 2005, banerekord under Ireland Raydercup Challenge på Killarney GC, European Challenge Tour. 65 slag i 2009, banerekord
under MAN NO på Adamstal GC, European Challenge Tour.
Han var caddie for Viktor Hovland under Dubai Desert Classic da han vant turneringen 30.01.2022, grunnet caddien Shay Knights coronasykdom.


== Høydepunkter i karrieren ==


=== Meritter/Seire ===
Norgesmester 1999
Nordisk mester 2001
Nr. 1 Willis Master, 2009 Ecco Tour
Nr. 1 Danjord Masters, 2012 Ecco Tour
Norgesmester lag (fire ganger), i 2005, 2006, 2008, 2018
Nr. 2 Nordea Challenge 2013 Miklagard Gk, Nordea Tour
Nr. 6 Gamle Fredrikstad Open, Swedish Golf Tour/Nordic League, 2018


=== European Challenge Tour, Sunshine Tour/South African Tour ===
Nr. 2  Lexus Open, Larvik Open, 2006 European Challenge Tour
Nr. 4  Challenge of Ireland, 2007 European Challenge Tour
Nr. 4  Dimention Data Pro-Am, 2008 Sunshine Tour, SA Tour
Nr. 5  Ireland Ryder Cup Challenge, 2006 European Challenge Tour
Nr. 5  Postbank Challenge, Tyskland, 2007 European Challenge Tour
Nr. 5  Challenge of Irland, 2009 European Challenge Tour
Nr. 7  A.G.F. Allianz Golf Open de Toulouse,2007 European Challenge Tour
Nr. 7  Abierto Telefonica de Guatemala, 2007 European Challenge Tour
Nr. 10 Telia Waxholm Challenge, 2006 Eruropean Challenge Tour
Nr. 14 Bankque Populaire Moroccan Clasic, 2008 European Challenge Tour
Nr. 14 Kazakhstan Open, 2006 European Challenge Tour


== Referanser ==


== Eksterne lenker ==
Profil på europeantour.com
Svenska golfturerna
Sunshine Tour
Annette Bjelkevik

Annette Bjelkevik (født 12. mai 1978 i Myra, Arendal) er en norsk tidligere skøyteløper. Hun representerte Arendal Skøiteklub som aktiv løper.
Hun var tatt ut i Norges tropp til OL 2006 i Torino. Søsteren Hedvig var også i troppen. Også hennes andre søster Silje var aktiv på skøyter og fikk med seg medaljer fra norgesmesterskap på skøyter.


== Personlige rekorder ==


== Meritter ==


=== Norgesrekorder ===
Liste over norgesrekordnoteringer gjort av Annette Bjelkevik.
Norske rekorder på skøyter for Senior damer* = Ikke offisielle rekorder.
Lagtemporekordene er gjort på lag med lillesøster Hedvig og Maren Haugli.


=== Internasjonale mesterskap ===
Olympiske leker (Vinter) deltatt i ett OL ved 3 konkurranser.

Torino 2006 på 1 500 m, 3 000 m og lagtempo.beste resultat 7.-plass på lagtempo og individuelt 17.-plass på 1 500 m i Torino 2006.Allround-VM på skøyter deltatt tre ganger.

Göteborg 2003, Moskva 2005 og Calgary 2006.beste resultat 16.-plass sammenlagt i Moskva 2005.Sprint-VM på skøyter deltatt to ganger.

Inzell 2001 og Salt Lake City 2005.beste resultat 27.-plass sammenlagt både i Inzell 2001 og i Salt Lake City 2005.Enkeltdistanse-VM på skøyter deltatt i 2 VM ved 3 konkurranser.

Berlin 2003 på 1 500 m og Inzell 2005 på 1 000 m og 1 500 m.beste resultat 14.-plass 1 500 m i Inzell 2005.EM på skøyter deltatt i 6 EM. 

Baselga di Pinè 2001, Erfurt 2002, Heerenveen 2003, Heerenveen 2004, Heerenveen 2005 og på Hamar 2006.beste resultat 14.-plass sammenlagt både i Heerenveen 2005 og i Hamar 2006.Junior-VM på skøyter deltatt i 2 VM ved 2 konkurranser.

Calgary 1996 i sammenlagt og i Butte 1997 i sammenlagt.beste resultat 23.-plass sammenlagt i Butte 1997.


=== Sammenlagt i Verdenscupen ===
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.


== Trivia ==
Under Enkeltdistanse-NM 2003 på Geithus gikk søsken-trioen bort og tok alle medaljene på 1500m for damer med Annette på toppen av pallen og med Hedvig på sølvplass og da med Silje på bronse-plass.
Dette var første gang dette skjedde i et senior-norgesmesterskap i hurtigløp på skøyter.


== Referanser ==


== Eksterne lenker ==
(en) Annette Bjelkevik – Olympics.com 
(en) Annette Bjelkevik – Olympic.org 
(en) Annette Bjelkevik – Olympedia 
(en) Annette Bjelkevik – Sports-Reference (OL-resultater – arkivert) 
(en) Annette Bjelkevik – Speedskatingbase.eu 
(en) Annette Bjelkevik – SpeedSkatingNews.info 
(en) Annette Bjelkevik – SpeedSkatingStats.com 
(en) Profil på Jakub Majerski's Speedskating database (Adelskalender distanser og sammenlagt)
(en) Profil på SpeedskatingResults.com (personlige rekorder og noen resultater)
(en) Profil på The-Sports.org (noen resultater)
«Annette Bjelkevik» (engelsk). SkateResults.com. Arkivert fra originalen 20. januar 2008. Besøkt 1. juli 2015. 
«Athletes: Annette Bjelkevik, Speedskating – Norway» (engelsk). Yahoo! Sports : Turin 2006 – Winter Olympics. Arkivert fra originalen 31. juli 2012. Besøkt 1. juli 2015. Bilder(en) Annette Bjelkevik på SpeedSkatingPhotos.info/DESGphoto.com
Type 85

Type 85 er en serie kinesiske stridsvogner. De ble først annonsert av produsenten Norinco tidlig i 1989. Chassiset er basert på den tidligere Type 80.


== Varianter ==
Type 85-II – 105 mm riflet kanon, 44 granater om bord.
Type 85-IIA – noe tyngre enn Type 85-II, 46 granater om bord.
Type 85-IIM – 125 mm glattløpet kanon, offentliggjort i 1992.
Type 85-IIAP – produsert i Pakistan.


== Kilder ==
Jane's Armour and Artillery, ISBN 0-7106-1542-6
Halland

Halland er et landskap i landsdelen Götaland sør i Sverige som var en del av Danmark, til det i 1645 ble avgitt som pant. Det grenser i sør til Skåne, i øst til Småland og i øst og nord til Västergötland, og har i vest kyst mot Kattegat. Halland er en del av Göteborgs stift.
Landskapet Halland sammenfaller i stor utstrekning med det senere dannede Hallands län. Lenet mangler imidlertid de hallandske soknene Lindome i nord og Östra Karup i sør, disse tilhører henholdsvis Västra Götalands län og Skåne län. I forbindelse med den andre freden i Brømsebro  gikk Halland helt og fullt over fra Danmark til Sverige.


== Byer i Halland ==
Falkenberg
Halmstad
Kungsbacka
Laholm
Varberg


== Elver i Halland ==
Lagan
Nissan
Viskan
Ätran
Daniel Libeskind

Daniel Libeskind (født 12. mai 1946 i Łódź i Polen) er polsk-amerikansk arkitekt. Han har vært en av verdens mest omtalte og innflytelsesrike arkitekter de siste ti årene, kjent for sin eksperimentelle og dekonstruktivistiske arkitektur.Libeskind ble født i Łódź i Polen av jødiske foreldre som begge hadde overlevd holocaust. Dette har satt et sterkt preg på Libeskinds arbeid, og han er kanskje mest kjent for oppføringen av Det Jødiske Museet i Berlin. Bygningen sto ferdig i 1998, og blir regnet som et referansebygg for moderne arkitektur, med sine skjeve vinkler, oppløste former og tomme rom. Bygningen er konstruert som et minnesmerke over utryddelsesleirenes redsler, og søker å kommunisere følelsen av tap, ubalanse og uvisshet.
Libeskind er hovedarkitekten bak det nye World Trade Center i New York.


== Referanser ==


== Eksterne lenker ==
Libeskinds hjemmeside
Det Jødiske Museets nettside
Bilder av Det Jødiske museet i Berlin
Papegøyesyke

Papegøyesyke (også kalt ornitose eller psittakose) er en smittsom infeksjonssykdom som skyldes en bakterie (Chlamydophila (Chlamydia) psittaci). Den finnes hos en rekke fuglearter, blant annet papegøyer (derav navnet), og kan smitte over til mennesker, noe som gjør at den klassifiseres som en zoonose. 


== Symptomer ==
Inkubasjonstiden er 5 – 14 dager, men det er blitt rapportert om lengre tid. Symptomene er som ved influensa,  men det kan også oppstå tørrhoste, brystsmerter og pustebesvær. Videre kan sykdommen ofte føre til alvorlig lungebetennelse.


== Behandling ==
Tidligere ble den regnet som meget alvorlig, men nå kan den behandles effektivt med antibiotika, primært tetracyklin (doksycyklin), mens det for barn og gravide finnes makrolid som et alternativ. Behandlingen foretas 10 – 14 dager etter at feberen har sluppet taket (feberfrihet).   
Det finnes ingen vaksine mot sykdommen.


== Referanser ==
Västergötland

Västergötland er et landskap i Götaland i det vestre Sverige mellom Bohuslän, Halland og Kattegat i vest, Dalsland, Vänern og Värmland i nord samt Närke, Vättern og Småland i øst.

Västergötland består overveiende av fruktbart slettelandskap. Over sletten hever det seg karakteristiske platåfjell som Kinnekulle, Billingen og Ålleberg. Göta älv danner i stor grad grensen mot Bohuslän. I Västergötland ligger blant annet den grunne Hornborgasjön som er kjent for sitt fugleliv, spesielt tranedansen. Landskapet har 32 000 registrerte fornminner. Kronprinsesse Victoria og prins Daniel er hertugpar av Västergötland.


== Geografi ==


=== Byer i Västergötland ===
Alingsås
Borås
Falköping
Göteborg
Hjo
Lidköping
Mariestad
Mölndal
Skara
Skövde
Tidaholm
Trollhättan
Ulricehamn
Vänersborg
Norrland

Norrland er den nordligste av Sveriges tre landsdeler (de to øvrige er Götaland og Svealand). Norrland er en uformell svensk region som grovt regnet består av den nordlige halvdelen av Sverige. Norrland utgjør 59 prosent av Sveriges flateinnhold, og har 12 prosent av landets befolkning. I sør grenser Norrland til Svealand.
Norrland består av landskapene Gästrikland, Hälsingland, Härjedalen, Jämtland, Ångermanland, Lappland, Medelpad, Norrbotten og Västerbotten. Landskapene Jämtland og Härjedalen samt den nordligste delen av Dalarna ble erobret fra Norge i 1645.
Navnet Norrland brukes i dagligtale vanligvis synonymt med Nord-Sverige, for eksempel ved sammenligninger med forhold i landets sørlige deler. 
Historisk sett har navnet Norrland blitt brukt om de nordlige delene av riket som da også omfattet Finland.


== Referanser ==
Gästrikland

Gästrikland er et landskap i det sørøstlige Norrland. Det grenser i sør til Uppland, i vest til Dalarna og Västmanland, og i nord til Hälsingland. Med unntak av et lite område ligger hele Gästrikland innenfor Gävleborgs läns grenser. Landskapet har 1 800 registrerte fornminner. 


== Kommuner ==
Gävle
Hofors
Ockelbo
Sandviken
Uppland

Uppland er et landskap i Svealand i det østlige Sverige. Uppland grenser i sør til Södermanland, i vest til Västmanland, i nordvest til Gästrikland og i øst til Østersjøen. Landskapet har 150 000 synlige fornminner.


== Største byer ==
Stockholm
Uppsala
Enköping
Norrtälje


== Se også ==
Liste over slott og herregårder i Uppland
Uppsala län
Stockholms län
Västmanland

Västmanland er et landskap i Svealand i Midt-Sverige. Västmanland grenser i sør til Södermanland og Närke, i vest til Värmland, i nord til Dalarna og i øst til Uppland. Landskapet har 20 000 kjente fornminner. Västmanland inngår i Bergslagen.
Närke

Närke er et landskap i Svealand i Sverige, i den sørlige delen av Örebro län.
Närke grenser i sørvest til Västergötland, i nordvest til Värmland, i nord til Västmanland, i øst til Södermanland og i sørøst til Östergötland. 
Navnet var tidligere Nerike, hvilket lever kvar i dagsavisen "Nerikes Allehanda". De viktigste byene i Närke er Örebro, Kumla, Hallsberg, Laxå og Askersund.


== Våtmarker og fjell ==
I landskapet finnes det 5 200 registrerte fornminner. Sentralt ligger Närkeslätten. Et nok så tettbebygget og oppdyrket lavland, omgitt av Kilsbergen, Tiveden, Fylöskog og Käglan. Kilsbergen er en lav fjellformasjon, og har landskapets høyeste punkt, 298 moh. 
Deler av Närkeslätten er tidligere våtmarker, oppdyrket etter dreneringsarbeider og senking av Hjälmaren på 1800-tallet. Enkelte steder er de tidligere våtmarkene gjenskapt. 


== Næring ==
Historisk sett var det mye jordbruk, gruvedrift og jernhåndtering. På 1900-tallet gikk sysselsettingen, både i jordbruket og i metallindustrien, sterkt tilbake. Örebros næringsliv fikk en mer og mer  dominerende stilling.
I Örebro har verkstedindustrien hatt en sterk posisjon. Statens Järnvägar har hatt sitt sentralverksted for lokomotiver og vogner her. I dag er over to tredeler av arbeidsplassene å finne i tjenestesektoren.


== Referanser ==
Värmland

Värmland er et landskap i Svealand i det vestlige Sverige. Värmland grenser i sør til Västergötland og Dalsland, i vest til Norge og i øst til Dalarna, Västmanland og Närke. I landskapet finnes det 5500 kjente fornminner.
Landskapet ligger i hovedsak i Värmlands län og Karlstad stift. Prins Carl Philip og prinsesse Sofia er hertugpar av Värmland.


== Steder i Värmland ==
Arvika
Charlottenberg
Degerfors
Filipstad
Forshaga
Hagfors
Karlskoga
Karlstad
Kil
Kristinehamn
Munkfors
Skoghall
Sunne
Säffle
Torsby
Årjäng


== Kjente personer fra Värmland ==
Sven-Göran Eriksson, fotballtrener
Tage Erlander, statsminister
Gustaf Fröding, dikter
Selma Lagerlöf, forfatter
Esaias Tegnér, biskop, dikter
Göran Tunström, forfatter
Christer Sjögren, musiker
Sven-Erik Magnusson, musiker


== Se også ==
Ack Värmeland, du sköna («Värmlandsvisan»)
Medelpad

Medelpad er et landskap i Norrland i det midtre Sverige. Medelpad grenser i sør til Hälsingland, i vest til Härjedalen, i nordvest til Jämtland og i nord til Ångermanland. Landskapet har 2 600 bevarte fornminner, i bl.a. Kvissle-Nolby-Prästbolet sør for Sundsvall.
Julio Iglesias

Julio José Iglesias de la Cueva (født 23. september 1943 i Madrid i Spania) er en spansk artist og låtskriver. Han er Spanias mestselgende artist gjennom historien, og blir ofte karakterisert som en «smørsanger». Iglesias, som slo seg fram som sanger på 1970 og 1980-tallet, er sønnen til den spanske gynekologen Julio Igelsias sr. og er far til Chabeli Iglesias, Enrique Iglesias og Julio José Iglesias, samt fire andre barn. I 1985 flyttet han til USA. Han bor i Miami, Florida.
Han har også vært målvakt på juniorlaget til den spanske fotballklubben Real Madrid, og i tiden som målvakt studerte han også til jurist. Men etter en skade ble hans drøm om en karriere som profesjonell fotballspiller knust. I stedet begynte han som låtskriver og ble artist. Han har fått en stjerne på Hollywood Walk of Fame.


== Album ==


== Referanser ==


== Eksterne lenker ==
(ru) Offisielt nettsted 
(en) Julio Iglesias – kategori av bilder, video eller lyd på Commons 
(en) Julio Iglesias på Internet Movie Database 
(en) Julio Iglesias hos The Movie Database 
(en) Julio Iglesias på Apple Music 
(en) Julio Iglesias på Discogs 
(en) Julio Iglesias på MusicBrainz 
(en) Julio Iglesias på Spotify 
(en) Julio Iglesias på Songkick 
(en) Julio Iglesias på Last.fm 
(en) Julio Iglesias på AllMusic 
Julio Iglesias på Twitter 
Julio Iglesias på Facebook 
Julio Iglesias på YouTube
Helsingland

Hälsingland er et landskap i det sørlige Norrland i Sverige. Det grenser i sør til Gästrikland, i vest til Dalarna og Härjedalen og i nord til Medelpad. Landskapet har 150 000 synlige fornminner. Hälsingland tilsvarer grovt sett den nordlige delen av Gävleborgs län. Den svenske Ostkakan stammer fra Hälsingland. Prinsesse Madeleine er hertuginne av Hälsingland og Gästrikland.


== Etymologi ==
Hälsingland har fått sitt navn fra Tore Helsing, som rømte fra Jemtland på 700-tallet.

Snorre skiver: Soneson til Kjetil var Tore Helsing; han rømte fra en draps-sak i Jemtland og øst over til skogane som der ligger, og bygget opp bosteder. Dit søkte mykje folk med han. Dette landet kallar dei Helsingland.


== Referanser ==
Dalarna

Dalarna er et landskap nordvest i landsdelen Svealand i Sverige. Landskapet sammenfaller med Dalarnas län med noen unntak. Den nordvestlige delen med Idre og Särna var norsk inntil 1645. Svenske prins Gabriel er hertug av Dalarna.


== Noen kjente personer fra Dalarna ==
Sofia av Sverige, svensk prinsesse
Tove Alexandersson, orienteringsløper
Dan Andersson, forfatter og poet
Jussi Björling, operasanger
Maja Dahlqvist, langrennsløper
Erik Axel Karlfeldt, poet og forfatter
Nils Karlsson, («Mora-Nisse»), langrennsløper
Carl Larsson, kunstner
Stina Nilsson, skiskytter og tidligere langrennsløper
Sixten Jernberg, langrennsløper
Björn Skifs, sanger og skuespiller
Gunde Svan, langrennsløper
Anders Zorn, kunstner
Kristian Matsson, sanger og låtksriver
Donald Bellisario

Donald Paul Bellisario (født 8. august 1935 i Pennsylvania i Philadelphia) er en amerikansk TV-produsent og manusforfatter.  Han har skrevet flere episoder for kjente TV-serier som Magnum  PI, Airwolf, Quantum Leap, JAG og NCIS. Han bruker ofte militære veteraner som kjennetegn og protagonister i TV-seriene sine.
Bellisario fikk fire barn fra hans første ekteskap med Margaret som han var gift sammen med mellom 1956 og 1974. Blant disse barna var datteren, Leslie, født cirka 1961, samt en sønn, Nick. Hans sønn Michael Bellisario er også skuespiller og han hadde en tilbakevendende  rolle som Midshipman Michael Roberts  fra TV-serien JAG, og han hadde en gjesterolle som karakteren Charles 'Chip' Sterling i serien NCIS. Hans datter, Troian Bellisario, som opprinnelig hadde gjesteroller i Quantum Leap, spiller også Timothy McGee's søster, Sarah McGee, på NCIS. Hun har også rollen som Spencer Hastings fra serien Pretty Little Liars. 
Sønnen David Bellisario er produsent for spionoff-serien NCIS: Los Angeles. Hans stesønn, Sean Murray, spiller karakteren Timothy McGee i serien NCIS. Hans yngre bror, Chad W. Murray, er en NCIS-produsent. 


== Produserte TV-programmer ==
Magnum, P.I.
Tidsmaskinen (originaltittel: Quantum Leap)
JAG
NCIS
Airwolf


== Referanser ==


== Eksterne lenker ==
(en) Donald Bellisario på Internet Movie Database 
(sv) Donald Bellisario i Svensk Filmdatabas 
(fr) Donald Bellisario på Allociné 
(en) Donald Bellisario på AllMovie 
(en) Donald Bellisario hos Rotten Tomatoes 
(en) Donald Bellisario hos The Movie Database